stanford-oval/wikipedia huggingface dataset:
Pellon helluntaiseurakunta

| Pellon helluntaiseurakunta |
| --- | --- |

Suuntautuminen:  helluntaiherätys
Kirkkokunta:  Suomen Helluntaikirkko
Perustettu:  1978
Pastori:  Ilpo Talka
Pääkirkko:  Kauppatie 19 95700 Pello
Aiheesta muualla
Sivusto
Infobox OKNimi-testi OK: 
Pellon helluntaiseurakunta on Pellossa toimiva helluntaiseurakunta. Seurakunta on perustettu vuonna 1978. Seurakunnan pastori on Ilpo Talka. Seurakunnan toimitilat sijaitsevat Pellon keskustassa Kauppatiellä. Seurakunta kuuluu Suomen Helluntaikirkko-kirkkokuntaan.
Seurakunnan toimintaan kuuluvat sunnuntaiset Hyvän sanoman illat, torstaiset Sanan ja rukouksen illat, lähetystyö ja kuorotoiminta. Seurakunta kokoontuu säännöllisesti kaksi kertaa viikossa. Lisäksi seurakunta järjestää hengellisiä tilaisuuksia kodeissa.
Pedro Cateriano

| Pedro Álvaro Cateriano Bellido |
| --- | --- |

Perun pääministeri
 15. heinäkuuta 2020 – 6. elokuuta 2020  
Presidentti:  Martín Vizcarra
Edeltäjä:  Vicente Zeballos
Seuraaja:  Walter Martos
Henkilötiedot
Syntynyt: 1958
Pedro Álvaro Cateriano Bellido (s. 1958) on perulainen juristi ja poliitikko, joka toimi maansa pääministerinä kesällä 2020. Sitä ennen hän oli oikeusministeri vuosina 2001–2002.
Aiheesta muualla

Kuvia tai muita tiedostoja aiheesta Pedro Cateriano Wikimedia Commonsissa
Paulaner

Paulaner Hell
Panimorakennus Münchenissä.
Paulaner Brauerei GmbH & Co KG on saksalainen olutpanimo. Panimo sai nimensä italialaisperäisestä Paulan Pyhän Fransiskuksen veljeskunnan luostarista, joka perustettiin 1600-luvulla Müncheniin. Luostarin munkit panivat olutta ensimmäisen kerran vuonna 1631. Panimo maallistettiin 1800-luvun alussa. Nykyään Paulaner on Baijerin suurin panimo. Sen vuosituotanto on noin 2,6 miljoonaa hehtolitraa.
Aiheesta muualla

Wikimedia Commonsissa on kuvia tai muita tiedostoja aiheesta .
Panimon verkkosivu (saksaksi)
Parikkala–Elisenvaara-rata

| Parikkala–Elisenvaara-rata> Perustiedot |
| --- | --- |
Reitti:  Elisenvaara–Savonlinnan rautatieasema
Purettu:  Suomen puolelta 1958 jälkeen
Parikkala–Elisenvaara-rata oli Suomen rataverkon rataosuus ennen vuotta 1948, ja se oli virallisesti osa silloista Elisenvaara–Savonlinna-rataa. Se alkoi Elisenvaarasta Viipuri–Joensuu-radan varrelta ja päättyi Savonlinnan rautatieasemalle. Parikkala oli tuolloin vain väliasema. Toisen maailmansodan jälkeen radan itäisin osa jäi Neuvostoliitolle, ja rajan ylittävä liikenne lakkautettiin vuonna 1958. Suomelle jäänyt osa rajalta Parikkalan asemalle saakka purettiin tämän jälkeen, mutta sen ratapohja on yhä maastossa. Nykyisen Venäjän puolella oleva osuus Elisenvaaran ja Syväoron välillä pysyi paikallisen henkilöliikenteen käytössä 1990-luvun alkuun saakka, ja rataosuus purettiin vuonna 1991.
Luovutetulle alueelle jääneelle Elisenvaaran risteysasemalle johti Suomen puolelta rata myös Lappeenrannasta, ja näiden ratojen Suomelle jääneet osat yhdistettiin pian sodan jälkeen rakentamalla rataosa Simpeleeltä Parikkalaan. Myöhemmin tuota rataa jatkettiin Joensuuhun asti.
Liikennepaikat Elisenvaaran ja Parikkalan välillä olivat Sorjo, Syväoro ja Suomen puolelle jäänyt Tiviä. Sorjon asemarakennus sivurakennuksineen on edelleen pystyssä ja Tiviän vieressä oleva vahtitupa sivurakennuksineen on edelleen pystyssä. Resiinavaja on purettu.
Paule Desjardins

Paule Desjardins on ranskalainen laulaja. Desjardins edusti Ranskaa vuoden 1957 Eurovision laulukilpailussa kappaleella "La belle amour" ja sijoittui kilpailussa toiseksi.
Diskografia > Albumit

Mademoiselle de Paris (1961)
Peter Joseph Connors

Peter Joseph Connors (s. 6. maaliskuuta 1937) on australialainen roomalaiskatolinen piispa. Hänet vihki papiksi Melbournen arkkihiippakuntaan Justin Daniel Simonds 23. heinäkuuta 1961. Hänet nimitettiin 30. maaliskuuta 1987 Melbournen vihkipiispaksi ja Temunianan titulaaripiispaksi. Piispaksi vihkimisen suoritti 21. toukokuuta Thomas Francis Little, jota avustivat Ronald Austin Mulkearns ja Joseph Peter O'Connell.
Connors sai 30. toukokuuta 1997 nimityksen Ballaratin piispaksi, joksi hänet asetettiin 23. heinäkuuta. Hän jäi eläkkeelle 1. elokuuta 2012.
Paulat

Kaksi norjansaamelaista paulanauhaa.
Norjan saamelaisia, joilla on jaloissaan pauloja.
Paulat (pohjoissaameksi vuoddagat, koltansaameksi vuõddi, inarinsaameksi vuodduuh), myös kenkäpaulat, ovat saamenpukuihin ja ainakin Koillismaan kansallispukuihin kuuluvat nauhat, jotka kierretään nutukkaiden ja paulakenkien varsien ympärille. Nauhat kiristävät kenkien varret niin, että niiden sisään ei pääse menemään lunta. Saamelaispiireissä osa nauhoista on tarkoitettu arki- ja osa vain juhlakäyttöä varten. Juhlavampia nauhoja saatetaan kutsua myös hervapauloiksi, ja ne erottuvat arkipauloista koristeellisemmalla kuvioinnilla ja näyttävyydellä. Kenkäpaulat ovat villaa ja ne kudotaan nauhapirralla.
Saamelaisten paulat

Eri saamelaisryhmät ovat perinteisesti tehneet keskenään erilaisia pauloja. Lasten paulat ovat kapeammat kuin aikuisten paulat, ja miesten ja naisten pauloissa on tavallisesti eroja värityksen ja kuvioinnin suhteen.
Paulat ovat kiinni kengän syrjän alaosassa olevassa nahkaraksissa eli eräänlaisessa henkselissä. Ne pauloitetaan eli kierretään paikoilleen alhaalta lähtien niin, että käärimätön osa on aina taiteltuna kourassa. Muuten nauha sotkeentuisi pukemisen aikana. Kiertämisen aikana paulanauha peittää aina osittain alemmaksi jo kierretyn nauhan. Perinteisesti saamelaiset ovat pitäneet tärkeänä, että paulat peittävät koko kengänvarren, kenkäheinät ja etteivät nauhojen päät roiku vapaina. Nauhojen huolellinen sitominen saa kantajan ja asukokonaisuuden näyttämään siistiltä.
Pauloihin on liitetty myös uskomuksia. Jos nauhan kiertämisen aikana siihen tulee itsestään solmu, tarkoittaa se sitä, että kantajalle on tulossa vieras. Umpisolmu merkitsee köyhää ja vetosolmu rikasta vierasta, kun taas solmun sijainti kauempana tai lähempänä nyörin päätä kertoo, onko vieras pitkä vai lyhyt.
Saamelaisia pauloja.
Pedro Carmona

Pedro Carmona vuonna 2002.
Pedro Carmona Estanga (s. 1941, Barquisimeto, Lara, Venezuela) oli Venezuelan presidenttinä 12. huhtikuuta – 13. huhtikuuta 2002. Carmona on liikemies, joka asetettiin presidentiksi Hugo Chávezin syrjäyttäneen vallankaappauksen jälkeen armeijan, lehdistön, liike-elämän ja oikeistopuolueiden tuella kun protestit Chávezin hallitusta vastaan kävivät väkivaltaisiksi.
Carmona opiskeli taloustiedettä ja valmistui 1964 Universidad Católica Andrés Bellosta ja suoritti jatkotutkintoja Brysselin vapaassa yliopistossa. Hän työskenteli lähinnä öljyteollisuudessa ja oli useiden lehtien kolumnisti. Hänet on palkittu mm. Perun Auringon ritarikunnan, Kolumbian kunniaritarikunnan ja Chilen Bernardo O'Higginsin ritarikunnan mitalein.
Carmona oli Fedecámarasin (Federación de Cámaras y Asociaciones de Comercio y Producción de Venezuela), Venezuelan keskuskauppakamarin johtaja.
Carmona hajotti kansalliskokouksen ja lupasi vaalit joulukuuksi ja presidentin vaalit vuoden kuluessa, julisti mitättömäksi vuoden 1999 kansanäänestyksellä vahvistetun perustuslain ja lupasi paluuta entiseen kaksikamariseen parlamenttiin, julisti maan nimen taas Venezuelan tasavallaksi (República de Venezuela), julisti mitättömiksi 49 lakia, jotka laajensivat valtion hallintaa talouteen, määräsi kenraali Guaicaipuro Lamedan jälleen Petróleos de Venezuelan johtoon, erotti korkeimman oikeuden jäsenet, vaalilautakunnan ja oikeusasiamiehen.
Protestien jälkeen, ja osan armeijasta tuella, Carmona poistettiin virasta ja Chávez palautettiin valtaan. Carmona asetettiin kotiarestiin, ja hän sai syytteen siviilikapinasta, mutta kun häntä oltiin siirtämässä vankilaan, Carmona pakeni Kolumbian suurlähetystöön ja pyysi poliittista turvapaikkaa. Carmona kielsi syytteet ja sanoi armeijan pyytäneen häntä johtamaan väliaikaishallitusta.
27. toukokuuta 2002, samana iltana kun oikeistolainen Álvaro Uribe varmistui vaalien voittajaksi, Kolumbian presidentti Andrés Pastrana Arangon hallitus myönsi Carmonalle turvapaikan, mitä Venezuelan hallitus vastusti, mutta kunnioitti laillisena. Carmona siirtyi suurlähetystöstä lentokentällä ja saapui Bogotáan 29. toukokuuta sotilaslennolla.
Aiheesta muualla

Pedro Carmona, presidente por un día BBC (espanjaksi)
Venezuelan Coup Leader Exits CBS
Pardubicen lääni

| Pardubicen lääni Pardubický kraj |
| --- | --- |

 Vaakuna
 Sijainti
 Koordinaatit: 49.87°N, 16.17°E 
Valtio:  Tšekki
Osa (NUTS 2):  Severovýchod (Koillisosa)
Piirikunnat:  4
Hallinto:  
 – hallinnollinen keskus:  Pardubice
Pinta-ala:  4 519 km²
Väkiluku (2020)  (arvio):  522 662
 – väestötiheys:  116 as./km²
Lyhenteet:  
 – NUTS:  CZ053
Pardubicen lääni (tšek. Pardubický kraj) on yksi Tšekin kolmestatoista läänistä. Sen pääkaupunki on Pardubice.
Läänin pinta-ala on 4 519 neliökilometriä, ja vuoden 2020 arvion mukaan siellä asui 522 662 asukasta.
Aiheesta muualla

Kuvia tai muita tiedostoja aiheesta Pardubicen lääni Wikimedia Commonsissa
Tšekin läänit
Etelä-Böömin lääni
Etelä-Määrin lääni
Hradec Královén lääni
Karlovy Varyn lääni
Keski-Böömin lääni
Liberecin lääni
Määrin-Sleesian lääni
Olomoucin lääni
Pardubicen lääni
Plzeňin lääni
Pääkaupunkialue
Ústín lääni
Vysočinan lääni
Zlínin lääni
Papaveriini

| --- | --- |

Papaveriini
Systemaattinen (IUPAC) nimi
1-[(3,4-dimetoksifenyyli)metyyli]-6,7-dimetoksi-isokinoliini
Tunnisteet
CAS-numero: 58-74-2
ATC-koodi: A03AD01
PubChem CID: 4680
DrugBank: DB01113
Kemialliset tiedot
Kaava: C20H21NO4 
Moolimassa: 339,39 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 147,5 °C
Farmakokineettiset tiedot
Hyötyosuus: 80%
Proteiinisitoutuminen: ~90%
Metabolia: Hepaattinen
Puoliintumisaika: 0,5–2 tuntia
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen, intramuskulaarinen, intravenoosi
Papaveriini on alkaloidi, jota muun muassa oopiumi sisältää. Se ei kuitenkaan ole opiaatti, vaan eroaa rakenteeltaan muista oopiumin alkaloideista, kuten morfiinista ja kodeiinista. Papaveriinia saadaan oopiumiunikosta (Papaver somniferum).
Lääkekäyttö

Papaveriinia käytetään lääkkeenä muun muassa lihasrelaksanttina erilaisten lihaskouristusten hoitoon esimerkiksi ruuansulatusjärjestelmän alueella. Sitä on myös käytetty erektiolääkkeenä. Papaveriini rentouttaa verisuonia ja siten laajentaa niitä parantaen verenkiertoa.
Aiheesta muualla

Liber Herbarum II: Papaveriinia sisältäviä kasveja
PubChem: Papaverine (englanniksi)
DrugBank: Papaverine (englanniksi)
The Comparative Toxicogenomics Database (CTD): Papaverine (englanniksi)
Terveysportti, metatesaurus: Papaveriini
KEGG: Papaverine (englanniksi)
Peter Joseph Mallon

Peter Joseph Mallon (5. joulukuuta 1929 – 3. helmikuuta 2007) oli katolisen kirkon kanadalainen arkkipiispa. Hän sai pappisvihkimyksensä 27. toukokuuta 1956. Piispaksi hänet vihittiin 2. helmikuuta 1990 James Francis Carneyn toimiessa pääkonsekraattorina ja Wilfrid Emmett Doylen ja Lawrence Sabatinin avustaessa. Mallon oli saanut 6. marraskuuta 1989 nimityksen Brittiläisen Kolumbian Nelsonin hiippakunnan piispaksi.
Vuonna 1995 Mallon siirtyi Reginan arkkipiispaksi Saskatchewaniin. Hän jäi eläkkeelle vuonna 2005, jolloin häntä seurasi Daniel Joseph Bohan.
Nepenthes attenboroughii

| Nepenthes attenboroughii |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Kunta::  Kasvit Plantae
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Lahko::  Caryophyllales
Heimo::  Kannukasvikasvit Nepenthaceae
Suku::  Kannukasvit Nepenthes
Laji::  attenboroughii
Kaksiosainen nimi
 Nepenthes attenboroughii  A.S.Rob., S.McPherson & V.B.Heinrich (2009) 
Katso myös
   Nepenthes attenboroughii Wikispeciesissä   Nepenthes attenboroughii Commonsissa 
Infobox OKNimi-testi OKIUCN-testi OK: 
Nepenthes attenboroughii on vuoristossa tavattava kannukasvien (Nepenthes) suvun lihansyöjäkasvi. Se on nimetty maineikkaan luonnontieteen popularisoijan David Attenborough’n mukaan, joka on erittäin kiinnostunut kannukasvien suvusta.
Historia

Nepenthes attenboroughiin löysivät Alastair Robinson, Stewart R. McPherson ja Volker B. Heinrich kesäkuussa 2007 ollessaan kahden kuukauden mittaisella tutkimusmatkalla luetteloimassa kannukasveja Filippiinien saaristossa. Kasvin löysivät alun alkaen vuorilla kiipeilevät lähetystyöntekijät, ja heiltä tieto kulkeutui tutkijoille. Nepenthes attenboroughiin virallinen kuvaus julkaistiin helmikuussa 2009 julkaisussa Botanical Journal of the Linnean Society. Lajin tyyppinäyte (holotyyppi) on kerätty Filippiinien Palawan-saarelta ultraemäksiseltä Victoria-vuorelta.
Kuvaus

Nepenthes attenboroughii kasvaa köynnöstävästi, muodostaen kasvaessaan puumaisen varren vanhojen lehtien kuihtuessa. Kannukasveille tunnusomaisesti kasvin lehtien lehtiruoti kasvaa pitkiksi kärhiksi, jotka laajenevat loppupäässä isoiksi kannumaisiksi ansalehdiksi. Lajin kannut ovat avoimet ja nesteen täyttämät. Neste on alempana kannussa tahmeaa, ylempänä vesimäisempää, eivätkä ne sekoitu. Ylemmässä nestekerroksessa on erilaisia hyönteisiä, erityisesti hyttysen toukkia, ja lajin kannut saattavat hyötyä sekä sen saalistamista eläimistä että nesteessä elävien eliöiden tuottamasta eloperäisistä aineksesta. Lajin ansalehti on niin suuri, että kasvi voi syödä rotankokoisia eläimiä.
Levinneisyysalue

Kasvia esiintyy vain Palawanin Victoria-vuoren lakialueella, jossa se on endeeminen. Se kasvaa siellä 0,8–1,8 metrin korkuisessa pensaikossa siellä täällä kivikkoisessa emäksisessä maaperässä. Samalla alueella ei esiinny muita kannukasvien suvun lajeja.
Lähilajeja

Nepenthes attenboroughii on lähisukua Palawanilla eläville lajeille Nepenthes mantalingajanensis ja Nepenthes mira, Mindanaolla elävälle lajille Nepenthes peltata ja Borneolla elävälle lajille Nepenthes rajah.
Lajin sukulaisuussuhde Borneon ja Mindanaon lajeihin sopii yhteen niiden havaintojen kanssa, joita on tehty Nepenthes miran kuvauksessa, ja sitä tukee myös Nepenthes attenboroughiin kuvauksessa paleogeografiset todisteet. Näiden todisteiden pohjalta auktorit päättelevät, että nämä lajit, joita kasvaa erityisesti ultraemäksisessä maaperässä Palawanilla ja Mindanaolla, ovat todennäköisesti syntyneet Borneolla.
Aiheesta muualla

Dua Malam Demi Attenboroughii (Arkistoitu – Internet Archive). Trubus, 3.11.2008.
Tutkijoiden löytämä lihansyöjäkasvi pyydystää rottia
Nuoresta, vain muutaman tuuman mittaisesta N. attenboroughiista näkyy hyvin sen kellomainen muoto.
N. attenboroughiin kannussa on runsaasti hyttysentoukkia.
Paimion Vistan työväentalo

| Paimion Vistan työväentalo |
| --- | --- |
 Paimion Vistan työväenyhdistyksen talo 1910-luvulla.
Osoite:  Seuratie, Paimio
Sijainti:  Paimio
Koordinaatit:  60°27′25″N, 22°41′02″E
Valmistumisvuosi:  1909
Runkorakenne:  hirsi
Julkisivumateriaali:  lauta, mineriitti
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Paimion Vistan työväentalo on Paimion Vistan kylässä sijainnut työväentalo. Talo on nykyään yksityisomistuksessa ja toimii nimellä Iskun talo.
Historiaa

Paimion Vistan työväenyhdistys perustettiin vuonna 1904. Työväentalo rakennettiin vuonna 1909. Alun perin talo oli vinkkelin muotoinen, mutta talon sisäkulmaan rakennettiin myöhemmin eteiskuisti. Talo peruskorjattiin 2017.
Rakennus

Talo on hirsirunkoinen. Se verhoiltiin jossain vaiheessa mineriittilevyillä.
Norfolk

Norfolk
| --- | --- |
Sijainti:  Itä-Englanti Englanti Yhdistynyt kuningaskunta
Pääkaupunki:  Norwich 
Pinta-ala:  5 380 km2  (2016) 
Hallinnolliset osat:  Norwich (d) (käännä suomeksi) South Norfolk (d) (käännä suomeksi) Great Yarmouth (d) (käännä suomeksi) Broadland (d) North Norfolk (d) (käännä suomeksi) King’s Lynn ja West Norfolk (d) Breckland (d) (käännä suomeksi) 
Väkiluku:  914 000  as.  (2020) 
Asukastiheys:  170  as./km2  (2020)
Kumppanuus:  Norfolk 
NUTS:  UKH13 
Verkkosivusto:  www.norfolk.gov.uk 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Norfolk [ˈnɔːrfək] on hallinnollinen, muodollinen ja historiallinen kreivikunta Itä-Englannissa Pohjanmeren rannalla. Hallinnolliseen kreivikuntaan kuuluu seitsemän hallintopiiriä ja sen keskuksena toimii Norwichin kaupunki. Vuonna 2020 kreivikunnassa arvioitiin elävän noin 914 000 ihmistä.
Norfolk on viidenneksi suurin Englannin perinteisistä kreivikunnista ja asukasluvultaan seitsemäs ei-metropolikreivikunnista. Kuitenkin alue on pääasiassa maaseutua, joten se on harvaan asuttua ja pääelinkeinoja ovat maanviljely ja turismi. Tärkeimpiä viljelyskasveja ovat viljat, rypsi, sokerijuurikas ja kasvikset, kuten sipuli ja peruna.
Hallinto > Osa-alueet

Norfolkin muodollinen kreivikunta muodostuu seuraavista seitsemästä hallintopiiristä, jotka toimivat yhteistyössä kreivikunnan hallinnon kanssa:
| Hallinnon taso | Hallinnon taso | Väkiluku (2020) | Lähde | Kartalla |
| --- | --- | --- | --- | --- |
| Norfolkin kreivikunta: | Norfolkin kreivikunta: | 914 000 |  | 1–7 |
|  | Norwichin kaupunki * | 142 000 |  | 1 |
|  | South Norfolkin hallintopiiri * | 143 000 |  | 2 |
|  | Great Yarmouthin kaupunkipiiri * | 99 000 |  | 3 |
|  | Broadlandin hallintopiiri * | 132 000 |  | 4 |
|  | North Norfolkin hallintopiiri * | 105 000 |  | 5 |
|  | King’s Lynnin ja West Norfolkin kaupunkipiiri * | 151 000 |  | 6 |
|  | Brecklandin hallintopiiri * | 141 000 |  | 7 |
* Hallintopiiri
Norfolkin aluehallinto
1. taso: Hallintopiirit
2. taso: Kunnat
Hallintopiirit jakaantuvat edelleen 537 kuntaan (civil parish), joilla on omat kunnan- tai kaupunginvaltuustonsa. Kunnat edustavat asukkaitaan paikallishallinnon ylempiin tasoihin nähden, tuottavat paikallisia palveluja ja pyrkivät parantamaan kunnan elintasoa. Ne voivat järjestää asukkailleen esimerkiksi vapaa-ajankeskuksia, puistoja, viljelypalstoja, bussikatoksia, julkisia jäteastioita ja parkkialueita.
Väestö

Vuonna 2020 Norfolkin kreivikunnassa oli noin 914 000 asukasta ja seuraavat yli 10 000 asukkaan asutuskeskukset:
| Asutuskeskus | Hallinnollinen alue | Väkiluku (2020) | Lähde |
| --- | --- | --- | --- |
| Norwich | Norwich | 199 000 |  |
| King’s Lynn | King’s Lynn ja West Norfolk | 49 000 |  |
| Great Yarmouth | Great Yarmouth | 41 000 |  |
| Thetford | Breckland | 27 000 |  |
| Gorleston-on-Sea | Great Yarmouth | 25 000 |  |
| Dereham | Breckland | 21 000 |  |
| Wymondham | South Norfolk | 17 000 |  |
| Taverham | Broadland | 15 000 |  |
| North Walsham | North Norfolk | 13 000 |  |
| Downham Market | King’s Lynn ja West Norfolk | 12 000 |  |
| Attleborough | Breckland | 12 000 |  |
| Diss | South Norfolk | 11 000 |  |
| Watton | Breckland | 10 000 |  |
Tunnukset > Lippu

Norfolkin lipussa on kultaiseen ja mustaan halkoisella pohjalla kärpännahkainen palkki. Lippu perustuu Norfolkin 1. jaarlin Ralph de Gaelin vaakunaan. Kärpännähkäkuvion uskotaan viittaavan Bretagneen, jossa jaarli oli saanut Gaëlin lordin arvonimen. Lippu otettiin virallisesti käyttöön 11. syyskuuta 2014 norfolkilaisen Dominic Victor Maverick Smithin uutteran kampanjoinnin tuloksena.
Tunnukset > Kreivikuntapäivä

Norfolkin kreivikuntapäivää vietetään heinäkuun 27. päivänä, jolloin kreivikunnassa juhlistetaan vanhoja perinteitä. Päivää vietettiin ensimmäisen kerran vuonna 2018.
Tunnukset > Nimikkokukka

Vuonna 2004 Norfolkin nimikkokukaksi valittiin aleksanterinsiipiputki Plantlife International -järjestön pitämässä yleisöäänestyksessä.
Aiheesta muualla

Kuvia tai muita tiedostoja aiheesta Norfolk Wikimedia Commonsissa
Peter Joseph Lenné

Peter Joseph Lennén muotokuva.
Peter Joseph Lenné (29. syyskuuta 1789 Bonn – 23. tammikuuta 1866 Potsdam) oli preussilainen puutarhasuunnittelija ja maisema-arkkitehti, joka edusti uusklassista tyyliä.
Lenné muotoili Preussin maisema-arkkitehtuuria melkein puoli vuosisataa. Hän suunnitteli useita avaria puistoja englantilaisen maisemapuistojen tyyliin. Hän keskittyi etenkin Berliinin kaupunkisuunnitteluun muodostamalla vihreitä vyöhykkeitä asukkaiden viihtyvyyden parantamiseksi. Merkittävä osa Lennén töistä sijaitsevat Berliinin ja Potsdamin alueella, mutta myös muualta Saksasta löytyy hänen töitään.
Aiheesta muualla

Preussin palatsit ja puutarhat: Peter Joseph Lenné (saksaksi) (englanniksi)
Wikimedia Commonsissa on kuvia tai muita tiedostoja aiheesta .
Peter Joppich

| Peter Joppich |
| --- | --- |

Henkilötiedot
Syntynyt: 21. joulukuuta 1982 (ikä 41) Koblenz
Ammatti:  sotilas/urheilija
Siviilisääty:  naimaton
Aiheesta muualla
Kotisivu
Peter Joppich (s. 21. joulukuuta 1982 Koblenz, Saksa) on saksalainen florettimiekkailija. Joppich on kolminkertainen floretin maailmanmestari (vuosina 2003, 2006 ja 2007). Hän on ammatiltaan sotilas Saksan armeijan urheilujoukossa. Joppichin valmentajana toimii Uli Schreck.
Aiheesta muualla

Wikimedia Commonsissa on kuvia tai muita tiedostoja aiheesta .
Joppichin haastattelu (saksaksi)
Peter Johansson Brenner

Peter (Pietari, Petrus) Johansson (Johannis) Brenner (1677 Närpiö – 4. heinäkuuta 1720 Tukholma) oli suomalainen pappi, joka mestattiin valtiollisena vehkeilijänä.
Brennerin vanhemmat olivat Närpiön kappalainen Juhana Brenner ja Margareeta Kalm ja puoliso Margareeta Vallerian (Wallerian). Brenner tuli ylioppilaaksi 1695 Turussa ja valmistui maisteriksi 1699 Pärnussa ja papiksi 1701. Hän toimi sotaväen saarnaajana Riiassa ja pappina Narvassa, mutta joutui venäläisten vangiksi 1704. Oltuaan Venäjällä luterilaisena pappina hänet lähetettiin 1710 uudelleen Riikaan, josta hän pakeni Saksaan. Sieltä hänet määrättiin 1712 Kaarle XII:n hovisaarnaajaksi  Benderiin, mutta Benderin kalabaliikin jälkeen hän päätyi Ruotsiin eikä hoitanut tointaan Vaasan kirkkoherrana, johon hän oli saanut nimityksen 1712. Kaarle XII:n kuoltua Brenner joutui epäsuosioon ja pakeni 1720 Tanskaan, jossa hän suunnitteli Tanskan ja Venäjän ministerien kanssa toimia Ruotsia vastaan. Matkalla Pietariin Brenner vangittiin, tuotiin Tukholmaan ja tuomittiin kuolemaan. Muutamien saarnojensa ohella hän julkaisi runon Carmen votivum in natalem regis Caroli XIII 1698).
Aiheesta muualla

Helmer Winter : Kaarle XII:n suomalainen sotapappi, Hakkapeliitta, 05.01.1937, nro 1, s. 27, Kansalliskirjaston digitaaliset aineistot
Pauldingin piirikunta (Ohio)

Pauldingin piirikunta on piirikunta Ohiossa, Yhdysvalloissa, joka on nimetty John Pauldingin mukaan. Sen suurin kylä on Paulding.
Maantiede

Pauldingin naapuripiirikuntia ovat Defiance pohjoisessa, Putnam idässä, Van Wert etelässä ja Indianan puolella Allenin piirikunnat.
Väestö

Piirikunnassa oli vuoden 2010 väestönlaskennassa 19 614 ihmistä. Etniset ryhmät jakautuvat valkoisiin, joita on 96,8%, mustiin (1,1%), alkuperäisamerikkalaisiin (0,4%) ja aasialaisiin (0,2%).
Kotitalouden mediaanitulo on 43 683 dollaria ja köyhyysrajan alapuolella oli 13,5% väestöstä 2007–2011 välisenä aikana.
New Braunfels

| New Braunfels |
| --- | --- |
 Comal County Courthouse

 Koordinaatit: 29°42′00″N, 98°07′00″W 
Valtio:  Yhdysvallat
Osavaltio:   Texas
Piirikunta:  Comal, Guadalupe
Pinta-ala:  
 – Kokonaispinta-ala:  116,4 km²
 – Josta vettä:  1,3 km² 
Korkeus:  192 m
Väkiluku (2018):  79 152
 – Väestötiheys:  680 as./km²
Aikavyöhyke:  UTC-6 (kesäaika UTC-5)
 
 Nbtexas.org 
Infobox OKVirheellinen NIMI-arvo: 
Faust Hotel
Saksalaisia siirtolaisia matkalla New Braunfelsiin (1844).
New Braunfels on kaupunki Texasin osavaltiossa Yhdysvalloissa noin 50 kilometriä San Antoniosta koilliseen. Se on Comal Countyn hallintokeskus.
Maantiede

New Braunfels sijaitsee San Antonion metropolialueen koillisosassa; metropolialuetta kutsutaan myös nimellä San Antonio–New Braunfels. Nopeasti kasvavan alueen väkiluku on yli 2,5 miljoonaa, ja se on osa Texas Triangle -suuraluetta, jonka väkiluku oli vuonna 2010 noin 18 miljoonaa. New Braunfels sijaitsee pääosin Comal Countyssa, mutta sen eteläiset osat ovat Guadalupe Countyn alueella.